stanford-oval/wikipedia huggingface dataset:
หม่อมหลวงณัฏฐกรณ์ เทวกุล
ผลงาน > งานเพลง

อัลบั้มชุด “The Album ดิอัลบั้ม อยากบอกต้องออกเทป” (พ.ศ. 2550) ร่วมกับนักแสดงอีก 5 คนคือ หยาดทิพย์ ราชปาล เข็มอัปสร สิริสุขะ พัชรศรี เบญจมาศ พีรพล เอื้ออารียกูล และ ทฤษฎี สหวงษ์ เพลงที่ร้องในอัลบั้ม 1. ปลื้ม 2. น้อยใจ
ผลงาน > งานภาพยนตร์

ถอดรหัส...วิญญาณ SOUL'S CODE (พ.ศ. 2551)   รับบทเป็น ผ.บ.กานนท์ ซึ่งได้รับรางวัลทุเรียนทองคำ สาขานักแสดงนำชายยอดแย่ไปครอง
บทบาททางการเมือง

ม.ล.ณัฏฐกรณ์ เคยให้สัมภาษณ์ว่าในชีวิตของตนอยากที่จะเล่นการเมือง ในการเลือกตั้งผู้ว่าราชการกรุงเทพมหานคร พ.ศ. 2551 ม.ล.ณัฏฐกรณ์ ได้ทำการเปิดตัวเป็นผู้สมัครคนแรก ๆ แต่ยังไม่ทันได้ลงรับสมัครจริง เมื่อทราบว่าคะแนนความนิยมตามโพลล์ยังห่างจากนายอภิรักษ์ โกษะโยธิน มากนัก จึงได้ถอนตัวไป
ต่อมาได้ลงสมัครรับเลือกตั้งอีกครั้งหนึ่ง ในการเลือกตั้งผู้ว่าราชการกรุงเทพมหานคร พ.ศ. 2552 ซึ่ง ม.ล.ณัฏฐกรณ์ ได้หมายเลข 8 มีคะแนนนำมาเป็นลำดับที่หนึ่งตามโพลล์แค่ในช่วงต้น ผลการเลือกตั้งสุดท้ายได้คะแนนมาเป็นลำดับที่ 3
ในช่วงวิกฤตการณ์การเมืองในประเทศไทย พ.ศ. 2548-2552 ม.ล.ณัฏฐกรณ์ ซึ่งมีบทบาทเป็นสื่อสารมวลชน ได้วิพากษ์วิจารณ์การเคลื่อนไหวของพันธมิตรประชาชนเพื่อประชาธิปไตยและกลุ่มแนวร่วมอย่างรุนแรงตลอด  และวิจารณ์บทบาทการทำหน้าที่ของ นางสาวรสนา โตสิตระกูล สมาชิกวุฒิสภากรุงเทพมหานคร อย่างรุนแรง
ม.ล.ณัฏฐกรณ์ มีบทบาทในการเสนอแนะแนวคิดให้กับกลุ่มแนวร่วมประชาธิปไตยต่อต้านเผด็จการแห่งชาติและได้ออกมาตอบโต้แทนกลุ่มแนวร่วมประชาธิปไตยต่อต้านเผด็จการแห่งชาติถึงกรณีผังล้มเจ้า ผ่านทางวอยซ์ทีวี
เขาออกขอโทษประชาชนกรณีวาทกรรม คอรัปชั่นไม่ใช่อุปสรรคในการพัฒนาประเทศ
ในปี พ.ศ. 2559 เขาวิจารณ์ว่า คณะรักษาความสงบแห่งชาติ อาจอยู่เบื้องหลัง คณะกรรมการป้องกันและปราบปรามการทุจริตแห่งชาติ ที่สั่งฟ้อง นายสรยุทธ สุทัศนะจินดา คณะรักษาความสงบแห่งชาติ กำลังเชือดไก่ให้ลิงดูในวันที่ 15 สิงหาคม พ.ศ. 2557 คณะกรรมการกิจการกระจายเสียงและกิจการโทรทัศน์ สั่งให้เขาถูกพักงานกับ วอยซ์ทีวี ตามที่ทาง วอยซ์ทีวี เสนอส่งผลให้เขาเป็นอดีตพิธีกร ทุกรายการของ วอยซ์ทีวี ทันที จนกระทั่งครบกำหนดพักงาน เขากลับมาทำงานเป็นพิธีกรอีกครั้ง ในวันที่ 25 สิงหาคม พ.ศ. 2559
ในปี พ.ศ.2565 เขาถูกฟ้องร้องโดยอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข  ซึ่งเป็นหัวหน้าพรรคภูมิใจไทย เนื่องจากได้แสดงความคิดเห็นในรายการ The Daily Dose Live ยามเช้า โดยมีการเรียกชื่อพรรคภูมิใจไทยในลักษณะประชดประชันว่า"พรรคกัญชา" ซึ่งเป็นการพูดในลักษณะวิพากษ์วิจารณ์นโยบายกัญชาเสรีของรัฐบาลและมองว่ากัญชาควรให้กลับไปเป็นยาเสพติดเช่นเดิม โดยนายศุภชัย ใจสมุทร แถลงข่าวว่าจะเรียกร้องให้สมาชิกพรรคทั่วราชอาณาจักรฟ้องในข้อหาหมิ่นประมาทโดยการโฆษณา (ซึงเป็นลักษณะเดียวกับกรณีที่ให้สมาชิกพรรคแจ้งความเอาผิดผู้ดำเนินรายการ "เนชั่นสุดสัปดาห์" เมื่อปลายปี พ.ศ. 2562 )  โดยเขาได้งดจัดรายการรอบเช้าเพื่อไปพบพนักงานสอบสวนที่สถานีตำรวจภูธรจังหวัดบุรีรัมย์เพื่อรับทราบข้อกล่าวหาดังกล่าวตามหมายเรียกซึ่งติดอยู่หน้าบ้าน
ความขัดแย้งกับนายสรยุทธ สุทัศนะจินดา

ในกลางปี พ.ศ. 2550 รายการเรื่องเล่าเช้านี้ทางช่อง 3 โดย นายสรยุทธ สุทัศนะจินดา พิธีกรและผู้จัดรายการได้เชิญชวน ม.ล.ณัฏฐกรณ์ ให้มาเป็นหนึ่งในพิธีกรร่วมด้วย แต่หลังจากทำหน้าที่นี้ได้ไม่นาน ม.ล.ณัฏฐกรณ์ ก็ได้ถอนตัวออกไป โดยให้เหตุผลว่านายสรยุทธไม่เคยให้เกียรติตนรวมทั้งไม่ชอบในการนำเสนอข่าวของนายสรยุทธด้วย แต่กระนั้น ม.ล.ณัฏฐกรณ์ ก็ยังคงทำหน้าที่ผู้ประกาศข่าวทางช่อง 3 เหมือนเดิม
แหล่งข้อมูลอื่น

หม่อมหลวงณัฏฐกรณ์ เทวกุล ที่เฟซบุ๊ก
หม่อมหลวงณัฏฐกรณ์ เทวกุล ที่เอกซ์ (ทวิตเตอร์)
M.L.Nattakorn Devakula TV บน ยูทูบ
ประวัติ ม.ล.ณัฏฐกรณ์ เทวกุล (www.nangdee.com)
เจ้าหญิงโคชิ

| เจ้าหญิงโคชิ> จักรพรรดินีในจักรพรรดิองค์ที่ 53 |
| --- | --- |
จักรพรรดินี (โคโง): 17 กรกฎาคม พ.ศ. 1366 (ย้อนหลัง)

ประสูติ: พ.ศ. 1332
สิ้นพระชนม์: 23 มิถุนายน พ.ศ. 1352 
พระบิดา: จักรพรรดิคัมมุ
พระมารดา: ฟุจิวะระ โนะ โอะโตะมุโระ
พระสวามี: จักรพรรดิจุนนะ
ด ค ก
เจ้าหญิงโคชิ (ญี่ปุ่น: 高志内親王; โรมาจิ: 'Koshi-naishinnō' ; 1332 – 23 มิถุนายน 1352) พระราชธิดาใน จักรพรรดิคัมมุ จักรพรรดิองค์ที่ 50 ที่ประสูติแต่ ฟุจิวะระ โนะ โอะโตะมุโระ และเป็นจักรพรรดินีหรือ โคโง ใน จักรพรรดิจุนนะ จักรพรรดิองค์ที่ 53
เมื่อเจ้าชายคะมิโนะได้ขึ้นสืบราชบัลลังก์เป็นจักรพรรดิจุนนะใน พ.ศ. 1266 ก็ได้สถาปนาเจ้าหญิงโคชิ เจ้าหญิงพระชายา ที่สิ้นพระชนม์ไปตั้งแต่วันที่ 23 มิถุนายน พ.ศ. 1252 ขึ้นเป็นจักรพรรดินีเป็นกรณีพิเศษเนื่องจากจักรพรรดิจุนนะได้สถาปนา เจ้าชายสึเนะโยะ พระโอรสที่ประสูติแต่เจ้าหญิงโคชิขึ้นเป็นรัชทายาท
เจ้าหญิงโคซู

เจ้าหญิงโคซู (ญี่ปุ่น: 高津内親王; โรมาจิ: 'Kōzu-naishinnō' ; ? – 11 พฤษภาคม 1384) เจ้าหญิงและเจ้าหญิงพระชายาในจักรพรรดิญี่ปุ่นโดยพระองค์เป็นพระราชธิดาองค์ที่ 12 ใน จักรพรรดิคัมมุ จักรพรรดิองค์ที่ 50 และเป็นเจ้าหญิงพระชายาใน จักรพรรดิซะงะ จักรพรรดิองค์ที่ 52 ซึ่งพระองค์มีพระโอรส-ธิดากับจักรพรรดิซะงะทั้งสิ้น 2 พระองค์
เจ้าหญิงโชชิ (1829–1891)

สำหรับความหมายอื่น ดูที่ เจ้าหญิงโชชิ (แก้ความกำกวม)
| เจ้าหญิงโชชิ (1829–1891)> จักรพรรดินีแห่งญี่ปุ่น. |
| --- | --- |
ประสูติ: 28 กันยายน พ.ศ. 1829
สิ้นพระชนม์: 23 พฤศจิกายน พ.ศ. 1891 (62 ปี 56 วัน)
ราชวงศ์: ราชวงศ์ญี่ปุ่น
พระบิดา: จักรพรรดิโกะ-อุดะ
เจ้าหญิงโชชิ (ญี่ปุ่น: Princess Shōshi; โรมาจิ: 'Shōshi-naishinnō' ; 28 กันยายน 1829 – 23 พฤศจิกายน 1891) จักรพรรดินีแห่งญี่ปุ่นโดยพระองค์ได้รับการสถาปนาเมื่อ พ.ศ. 1862 ในรัชสมัย จักรพรรดิโกะ-ไดโงะ ผู้เป็นพระอนุชาซึ่งพระองค์เป็นหนึ่งในจักรพรรดินีที่ได้รับการสถาปนาทั้ง ๆ ที่ไม่ได้เข้าพิธีอภิเษก
อำเภอชุมแสง

| อำเภอชุมแสง |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Chum Saeng
สถานีรถไฟชุมแสง
คำขวัญ: แห่เจ้าพ่อเจ้าแม่ สองแควยมน่าน น้ำตาลหวานเกยไชย บึงใหญ่บอระเพ็ด
แผนที่จังหวัดนครสวรรค์ เน้นอำเภอชุมแสง
พิกัด: 15°52′52″N 100°18′9″E﻿ / ﻿15.88111°N 100.30250°E﻿ / 15.88111; 100.30250
ประเทศ:  ไทย
จังหวัด: นครสวรรค์
พื้นที่
 • ทั้งหมด: 716.7 ตร.กม. (276.7 ตร.ไมล์)
ประชากร (2564)
 • ทั้งหมด: 62,834 คน
 • ความหนาแน่น: 87.67 คน/ตร.กม. (227.1 คน/ตร.ไมล์)
รหัสไปรษณีย์ : 60120
รหัสภูมิศาสตร์: 6003
ที่ตั้งที่ว่าการ: ที่ว่าการอำเภอชุมแสง หมู่ที่ 17 ตำบลเกยไชย อำเภอชุมแสง จังหวัดนครสวรรค์ 60120
 ส่วนหนึ่งของสารานุกรมประเทศไทย
ชุมแสง เป็น 1 ใน 15 อำเภอในจังหวัดนครสวรรค์ เป็นพื้นที่ชุมทางแม่น้ำสองสาย ได้แก่ แม่น้ำยม และแม่น้ำน่านบรรจบกันที่ตำบลเกยไชย และไปรวมกับแม่น้ำปิงเป็นแม่น้ำเจ้าพระยาที่ตำบลปากน้ำโพ อำเภอเมืองนครสวรรค์ อำเภอชุมแสงมีเทศบาลเมืองชุมแสงเป็นเมืองศูนย์กลางของอำเภอ ซึ่งเป็นพื้นที่ 1 ใน 5 สุขาภิบาลท้องที่ในอดีต (ได้แก่ โพธาราม, บ้านโป่ง, ชุมแสง, บางมูลนาก และบ้านหมี่) ซึ่งมีความเจริญรุ่งเรืองมาตั้งแต่อดีต
ที่ตั้งและอาณาเขต

อำเภอชุมแสงมีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอโพทะเลและอำเภอบางมูลนาก (จังหวัดพิจิตร)
ทิศตะวันออก ติดต่อกับอำเภอหนองบัว
ทิศใต้ ติดต่อกับอำเภอท่าตะโกและอำเภอเมืองนครสวรรค์
ทิศตะวันตก ติดต่อกับอำเภอเก้าเลี้ยว
การแบ่งเขตการปกครอง > การปกครองส่วนภูมิภาค

อำเภอชุมแสงแบ่งพื้นที่การปกครองออกเป็น 12 ตำบล 131 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. | ชุมแสง |  | (Chum Saeng) |  | - |  |  |  |  | 7. | หนองกระเจา |  | (Nong Krachao) |  | 14 หมู่บ้าน |  |
| 2. | ทับกฤช |  | (Thap Krit) |  | 19 หมู่บ้าน |  |  |  |  | 8. | พันลาน |  | (Phan Lan) |  | 8 หมู่บ้าน |  |
| 3. | พิกุล |  | (Phikun) |  | 10 หมู่บ้าน |  |  |  |  | 9. | โคกหม้อ |  | (Khok Mo) |  | 8 หมู่บ้าน |  |
| 4. | เกยไชย |  | (Koei Chai) |  | 17 หมู่บ้าน |  |  |  |  | 10. | ไผ่สิงห์ |  | (Phai Sing) |  | 10 หมู่บ้าน |  |
| 5. | ท่าไม้ |  | (Tha Mai) |  | 15 หมู่บ้าน |  |  |  |  | 11. | ฆะมัง |  | (Khamang) |  | 8 หมู่บ้าน |  |
| 6. | บางเคียน |  | (Bang Khian) |  | 14 หมู่บ้าน |  |  |  |  | 12. | ทับกฤชใต้ |  | (Thap Krit Tai) |  | 8 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอชุมแสงประกอบด้วยองค์กรปกครองส่วนท้องถิ่น 13 แห่ง ได้แก่
เทศบาลเมืองชุมแสง ครอบคลุมพื้นที่ตำบลชุมแสงทั้งตำบล
เทศบาลตำบลทับกฤช ครอบคลุมพื้นที่หมู่ที่ 3 และบางส่วนของหมู่ที่ 4,5 และ 14 ของตำบลทับกฤช
องค์การบริหารส่วนตำบลทับกฤช ครอบคลุมพื้นที่ 1–2 และ 6-13 และบางส่วนของหมู่ที่ 4,5 และ 14 ของตำบลทับกฤช (นอกเขตเทศบาลตำบลทับกฤช)
องค์การบริหารส่วนตำบลพิกุล ครอบคลุมพื้นที่ตำบลพิกุลทั้งตำบล
องค์การบริหารส่วนตำบลเกยไชย ครอบคลุมพื้นที่ตำบลเกยไชยทั้งตำบล
องค์การบริหารส่วนตำบลท่าไม้ ครอบคลุมพื้นที่ตำบลท่าไม้ทั้งตำบล
องค์การบริหารส่วนตำบลบางเคียน ครอบคลุมพื้นที่ตำบลบางเคียนทั้งตำบล
องค์การบริหารส่วนตำบลหนองกระเจา ครอบคลุมพื้นที่ตำบลหนองกระเจาทั้งตำบล
องค์การบริหารส่วนตำบลพันลาน ครอบคลุมพื้นที่ตำบลพันลานทั้งตำบล
องค์การบริหารส่วนตำบลโคกหม้อ ครอบคลุมพื้นที่ตำบลโคกหม้อทั้งตำบล
องค์การบริหารส่วนตำบลไผ่สิงห์ ครอบคลุมพื้นที่ตำบลไผ่สิงห์ทั้งตำบล
องค์การบริหารส่วนตำบลฆะมัง ครอบคลุมพื้นที่ตำบลฆะมังทั้งตำบล
องค์การบริหารส่วนตำบลทับกฤชใต้ ครอบคลุมพื้นที่ตำบลทับกฤชใต้ทั้งตำบล
ภาพ

สถานีรถไฟทับกฤช
สถานีรถไฟคลองปลากด
เจ้าโชติกะ

เจ้าโชติกะ เป็นเจ้าผู้ครองอาณาจักรหลวงพระบาง ลำดับที่ 5 (พ.ศ. 2293 - พ.ศ. 2314) พระเชษฐาองค์โตในเจ้าอินทพรหม
เจ้าหญิงโชชิ (ค.ศ. 1027–1105)

| เจ้าหญิงโชชิ (ค> ศ. 1027–1105).จักรพรรดินีญี่ปุ่น. |
| --- | --- |
ประสูติ: 19 มกราคม ค.ศ. 1027
สิ้นพระชนม์: 26 ตุลาคม ค.ศ. 1105 
พระบิดา: จักรพรรดิโกะ-อิจิโจ
พระสวามี: จักรพรรดิโกะ-เรเซ
ด ค ก
เจ้าหญิงโชชิ (ญี่ปุ่น: 章子内親王; โรมาจิ: Shōshi-naishinnō ; ค.ศ. 1027 – 1105) จักรพรรดินีแห่งญี่ปุ่นโดยเป็นจักรพรรดินีใน จักรพรรดิโกะ-เรเซ ซึ่งพระองค์เป็นพระราชธิดาใน จักรพรรดิโกะ-อิจิโจ
อันดับสถาบันอุดมศึกษาในประเทศไทยโดยสำนักงานคณะกรรมการการอุดมศึกษา

การจัดอันดับสถาบันอุดมศึกษาในประเทศไทยโดยสำนักงานคณะกรรมการการอุดมศึกษา (สกอ.) จัดทำขึ้นเมื่อวันที่ 31 สิงหาคม พ.ศ. 2549 ในการจัดทำอันดับมหาวิทยาลัยรัฐ โดยมีมหาวิทยาลัยเข้าร่วม 50 มหาวิทยาลัย และมหาวิทยาลัยธรรมศาสตร์เป็นมหาวิทยาลัยเดียวที่เข้าร่วมแต่เสนอว่าไม่ต้องการอยู่ในอันดับ[ต้องการอ้างอิง] และมหาวิทยาลัยเอกชนไม่ได้ร่วมด้วยเนื่องจากสมาคมสถาบันอุดมศึกษาเอกชนแห่งประเทศไทยแจ้งว่ายังไม่ให้ข้อมูลในปีนั้น[ต้องการอ้างอิง]
การจัดอันดับนี้ใช้ชื่อว่า "โครงการฐานข้อมูลออนไลน์เพื่อประเมินศักยภาพของมหาวิทยาลัยไทย" ได้แบ่งหัวข้อการจัดอันดับออกเป็น 2 ส่วนหลักคือ ด้านการวิจัย และ ด้านการเรียนการสอน ได้จัดทำออกเป็น 2 ส่วนย่อยคือ อันดับในภาพรวมแบ่งแยกตามมหาวิทยาลัยแบ่งออกเป็นกลุ่ม และอันดับแบ่งแยกย่อยในแต่ละสาขาวิชา โดยแบ่งออกเป็น 7 สาขาวิชาย่อย ได้แก่ (1) สาขาวิทยาศาสตร์ (2) สาขาเทคโนโลยี (3) สาขาชีวการแพทย์ (4) สาขามานุษยวิทยาและศิลปกรรมศาสตร์ (5) สาขาสังคมศาสตร์ (6) สาขาเกษตร (7) สาขาศึกษาศาสตร์/ครุศาสตร์
ตัวชี้วัด

สำนักงานคณะกรรมการการอุดมศึกษา ได้จัดอันดับมหาวิทยาลัยของประเทศไทย โดยแบ่งออกเป็น 2 ด้าน ได้แก่ ด้านการเรียนการสอน และด้านวิจัย โดยอาศัยตัวชี้วัด ดังต่อไปนี้
| --- | --- |
 ตัวบ่งชี้ด้านการเรียนการสอน Student ratio (20%) คำนวณจาก จำนวนนักศึกษาทุกระดับ ต่อ จำนวนอาจารย์ทั้งหมด Faculty resources (20%) คำนวณจาก จำนวนอาจารย์วุฒิปริญญาเอก ต่อ จำนวนอาจารย์ทั้งหมด  จำนวนศาสตราจารย์ ต่อ จำนวนอาจารย์ทั้งหมด  จำนวนรางวัลระดับชาติและนานาชาติ  จำนวนอาจารย์ทั้งหมด ต่อ จำนวนหลักสูตรทั้งหมด Financial resources (20%) คำนวณจาก งบประมาณแผ่นดินทุกหมวด+เงินรายได้จากการจัดการเรียนการสอนนอกเวลา ต่อ จำนวนอาจารย์ทั้งหมด  งบประมาณแผ่นดินทุกหมวด+เงินรายได้จากการจัดการเรียนการสอนนอกเวลา ต่อ จำนวนนักศึกษาทั้งหมด  งบห้องสมุดต่อจำนวนนักศึกษาทั้งหมด  ขนาดของแบนด์วิดท์ต่อจำนวนนักศึกษาทั้งหมด Internationality (10%) คำนวณจาก จำนวนนักศึกษาต่างชาติ ต่อนักศึกษาทั้งหมด  จำนวนอาจารย์ต่างชาติ ต่อ จำนวนอาจารย์ทั้งหมด Quality of Education (10%) คำนวณจาก ศิษย์เก่าที่ได้รับรางวัลระดับชาติ/นานาชาติ  นักศึกษาปัจจุบันที่ได้รับรางวัลระดับชาติ/นานาชาติ:  ตัวบ่งชี้ด้านการวิจัย (Research Ranking Indicator, RRI) ด้านแหล่งทุน (20%) คำนวณจาก เงินรายได้ที่จัดสรรเพื่อการวิจัย+เงินวิจัยจากแหล่งทุนภายนอก ต่อ จำนวนอาจารย์ทั้งหมด  เงินรายได้ที่จัดสรรเพื่อการวิจัย ต่อ งบประมาณแผ่นดินทุกหมวด  เงินวิจัยจากแหล่งทุนภายนอกทั้งในและต่างประเทศ ต่อ งบประมาณแผ่นดินทุกหมวด  เงินวิจัยจากอุตสาหกรรม, กระทรวง, จังหวัด ต่อ งบประมาณแผ่นดินทุกหมวด ด้านบุคลากร (20%) คำนวณจาก จำนวน (อาจารย์+นักวิจัย) วุฒิปริญญาเอก ต่อ จำนวน (อาจารย์+นักวิจัย) ทั้งหมด  จำนวนศาสตราจารย์ ต่อ จำนวนอาจารย์ทั้งหมด  จำนวนรางวัลระดับชาติและนานาชาติ*  จำนวน (อาจารย์+นักวิจัย) ที่เป็นสมาชิกคณะบรรณาธิการ ของวารสารฐานข้อมูลสากล ด้านผลงาน คิดเป็น (45%) คำนวณจาก จำนวนสิทธิบัตรในประเทศ  จำนวนสิทธิบัตรในต่างประเทศ  จำนวนบทความในฐานข้อมูลสากล ต่อ จำนวน (อาจารย์+นักวิจัย) ทั้งหมด  เงินรายได้ที่จัดสรรเพื่อการวิจัย+เงินทุนวิจัยจากแหล่งทุนภายนอก ต่อ จำนวนบทความทั้งหมด  จำนวนบทความในฐานข้อมูล ISI ที่ (อาจารย์+นักวิจัย) เป็นผู้วิจัยหลัก ต่อ จำนวนบทความในฐานข้อมูล ISI  จำนวนครั้งที่บทความในฐานข้อมูล ISI ได้รับการอ้างอิง ต่อ จำนวนบทความในฐานข้อมูล ISI (ย้อนหลัง 5 ปี)  จำนวนหนังสือหรือตำราที่เขียนเป็นภาษาต่างประเทศที่ตีพิมพ์โดยสำนักพิมพ์ ด้านบัณฑิตศึกษา (15%) คำนวณจาก จำนวนนักศึกษา ป. เอกที่รับเข้าศึกษา ต่อ จำนวนอาจารย์ทั้งหมด  จำนวนบัณฑิต ป. เอกที่จบการศึกษา ต่อ จำนวนอาจารย์ทั้งหมด  จำนวนนักศึกษา ป. เอก ที่ได้รับทุน คปก. หรือเทียบเท่า ต่อ จำนวนนักศึกษาทั้งหมด
ผลการจัดอันดับ > แบบตามอันดับ

เมื่อ พ.ศ. 2549 สกอ. ได้ประกาศ 50 อันดับมหาวิทยาลัยด้านวิจัย และด้านการเรียนการสอน โดย 10 อันดับแรกคือ
| ด้านการเรียนการสอน (คะแนนเต็ม 80%) | ด้านการวิจัย (คะแนนเต็ม 100%) |
| --- | --- |
 มหาวิทยาลัยมหิดล 61.11%  จุฬาลงกรณ์มหาวิทยาลัย 52.78%  มหาวิทยาลัยเชียงใหม่ 47.27%  มหาวิทยาลัยขอนแก่น 47.16%  มหาวิทยาลัยเทคโนโลยีราชมงคลกรุงเทพ 46.12%  มหาวิทยาลัยธรรมศาสตร์ 45.72%  มหาวิทยาลัยเทคโนโลยีสุรนารี 45.37%  มหาวิทยาลัยเกษตรศาสตร์ 45.07%  มหาวิทยาลัยเทคโนโลยีพระจอมเกล้าธนบุรี 43.59%  มหาวิทยาลัยศิลปากร 43.46%:  มหาวิทยาลัยมหิดล 100.00%  จุฬาลงกรณ์มหาวิทยาลัย 92.24%  มหาวิทยาลัยเทคโนโลยีสุรนารี 81.49%  มหาวิทยาลัยเทคโนโลยีพระจอมเกล้าธนบุรี 81.36%  มหาวิทยาลัยเชียงใหม่ 78.68%  มหาวิทยาลัยขอนแก่น 75.70%  สถาบันบัณฑิตพัฒนบริหารศาสตร์ 74.10%  มหาวิทยาลัยธรรมศาสตร์ 73.61%  มหาวิทยาลัยนเรศวร 72.04%  มหาวิทยาลัยเกษตรศาสตร์ 71.26%
ผลการจัดอันดับ > แบบแบ่งกลุ่ม

ได้มีการแบ่งออกเป็นกลุ่ม 5 กลุ่ม ตามระดับคะแนน ได้แก่
กลุ่ม 1 ดีเลิศ (ร้อยละ 75 ขึ้นไป)
กลุ่ม 2 ดีเยี่ยม (ร้อยละ 70-75)
กลุ่ม 3 ดี (ร้อยละ 65-69)
กลุ่ม 4 ดีพอใช้ (ร้อยละ 55-64)
กลุ่ม 5 ต้องปรับปรุง (ร้อยละ 55 ลงไป)
โดยในแต่ละกลุ่ม เรียงตามลำดับตัวอักษร (มรภ. = มหาวิทยาลัยราชภัฏ, มทร. = มหาวิทยาลัยเทคโนโลยีราชมงคล)
| กลุ่ม | ด้านการเรียนการสอน | ด้านการวิจัย |
| --- | --- | --- |
| 1 | จุฬาลงกรณ์, เชียงใหม่, มหิดล,ขอนแก่น | จุฬาลงกรณ์, เชียงใหม่, มหิดล, เทคโนโลยีพระจอมเกล้าธนบุรี, เทคโนโลยีสุรนารี มหาวิทยาลัยราชภัฏสวนสุนันทา |
| 2 | เกษตรศาสตร์, เทคโนโลยีพระจอมเกล้าธนบุรี, เทคโนโลยีสุรนารี, เทคโนโลยีราชมงคลกรุงเทพ | เกษตรศาสตร์, ขอนแก่น, นเรศวร, นิด้า สวนสุนันทา |
| 3 | ทักษิณ, แม่ฟ้าหลวง, วลัยลักษณ์, ศิลปากร, สงขลานครินทร์, อุบลราชธานี, เทคโนโลยีราชมงคลศรีวิชัย, นิด้า | บูรพา, ศรีนครินทรวิโรฒ, ศิลปากร, สงขลานครินทร์, เทคโนโลยีพระจอมเกล้าเจ้าคุณทหารลาดกระบัง |
| 4 | ม.นเรศวร, ม.บูรพา, ม.มหาสารคาม, ม.แม่โจ้, ม.ศรีนครินทรวิโรฒ, มทร.ธัญบุรี, มทร.พระนคร, มทร.สุวรรณภูมิ, มรภ.นครปฐม, มรภ.วไลยอลงกรณ์ฯ, มรภ.สวนดุสิต, สจ.ลาดกระบัง, สจ.พระนครเหนือ | ม.ทักษิณ, ม.แม่โจ้, ม.แม่ฟ้าหลวง, ม.มหาสารคาม, ม.วลัยลักษณ์, ม.อุบลราชธานี, สจ.พระนครเหนือ, มรภ.นครราชสีมา, มรภ.เลย, มรภ.วไลยอลงกรณ์ฯ, มรภ.สวนดุสิต, มรภ.อุดรธานี |
| 5 | มรภ.จันทรเกษม, มรภ.เชียงใหม่, มรภ.เทพสตรี, มรภ.ธนบุรี, มรภ.นครราชสีมา, มรภ.นครศรีธรรมราช, มรภ.นครสวรรค์, มรภ.บุรีรัมย์, มรภ.พระนคร, มรภ.พิบูลสงคราม, มรภ.ยะลา, มรภ.ราชนครินทร์, มรภ.เลย, มรภ.สกลนคร, มรภ.สุราษฎร์ธานี, มรภ.หมู่บ้านจอมบึง, มรภ.อุดรธานี, มรภ.อุตรดิตถ์, ว.บัณฑิตบริหารธุรกิจ, ว.ตาปี | มทร.กรุงเทพ, มทร.ธัญบุรี, มทร.พระนคร, มทร.ศรีวิชัย, มทร.สุวรรณภูมิ, มรภ.จันทรเกษม, มรภ.เชียงใหม่, มรภ.เทพสตรี, มรภ.ธนบุรี, มรภ.นครปฐม, มรภ.นครศรีธรรมราช, มรภ.นครสวรรค์, มรภ.บุรีรัมย์, มรภ.พระนคร, มรภ.พิบูลสงคราม, มรภ.ยะลา, มรภ.ราชนครินทร์, มรภ.สกลนคร, มรภ.สุราษฎร์ธานี, มรภ.หมู่บ้านจอมบึง, มรภ.อุตรดิตถ์, ว.บัณฑิตบริหารธุรกิจ, ว.ตาปี |
การวิพากษ์วิจารณ์

หลังจากที่ สกอ. ได้มีการประชุมโครงการ และประกาศผลการจัดอันดับมหาวิทยาลัยของไทย ครั้งที่ 1 (ปี 2549) เมื่อวันที่ 31 ส.ค. 2549 แล้วนั้น ได้มีเสียงวิพากษ์วิจารณ์จากบุคคลหลายกลุ่ม รวมถึงผู้บริหารมหาวิทยาลัย คณาจารย์ และประชาชนทั่วไป ในข้อดี-ข้อเสียของการจัดอันดับครั้งแรกนี้ ในประเด็นเกี่ยวกับ ตัวชี้วัด ที่เลือกใช้ การกรอกข้อมูลที่ทำโดยแต่ละมหาวิทยาลัยเองนั้นมีความน่าเชื่อถือว่าครบถ้วนหรือไม่ การยอมรับข้อมูลและการนำไปใช้ได้จริงหรือไม่ ซึ่งในกรณีนี้ สกอ.มีวัตถุประสงค์ที่จะให้การจัดอันดับช่วยให้ข้อมูลเพื่อการตัดสินใจในการเลือกคณะและมหาวิทยาลัยในการสอบเอนทรานซ์ ผู้บริหารจากหลายมหาวิทยาลัยออกมากล่าวถึงปัญหาว่าการจัดอันดับนี้อาจนำมาซึ่งการทำลายขวัญและกำลังใจ เป็น "ตราบาป" ให้กับมหาวิทยาลัยหลาย ๆ แห่ง[ต้องการอ้างอิง] เนื่องจากมหาวิทยาลัย มีงบประมาณและโครงสร้างพื้นฐาน และปัจจัยที่เกี่ยวข้องในการพัฒนาที่ไม่เท่าเทียม ทำให้ไม่ควรนำมาเปรียบเทียบกัน[ต้องการอ้างอิง] หลายคนวิจารณ์ว่าการทำการจัดอันดับอาจซ้ำซ้อนกับที่ สมศ.ทำอยู่ แต่เร่งประกาศออกมาโดยไม่พร้อม ผู้นำในการแสดงความคิดเห็นไม่เห็นด้วยกับการจัดอันดับของ สกอ. คือ ศ.ดร.สุรพล นิติไกรพจน์ อธิการบดีมหาวิทยาลัยธรรมศาสตร์, ผศ.ดร.ณรงค์ พุทธชีวิน อธิการบดีมหาวิทยาลัยราชภัฏสุราษฎร์ธานี กล่าวว่า "การจัดอันดับมหาวิทยาลัยเป็นผลงานชิ้นโบว์ดำของ  ดร.ภาวิช ก่อนเกษียณอายุราชการในเดือน กย. ปี 2549 นี้"[ต้องการอ้างอิง] ศ.ดร.ปรัชญา เวสารัชช์ อธิการบดีมหาวิทยาลัยสุโขทัยธรรมาธิราช (มสธ.) ในฐานะประธานที่ประชุมอธิการบดีแห่งประเทศไทย (ทปอ.) กล่าวว่า ตนคิดว่าการที่มหาวิทยาลัยส่วนใหญ่ไม่ยอมรับผลการจัดอันดับในครั้งนี้ ไม่ถือเป็นความขัดแย้งของมหาวิทยาลัย แต่เนื่องจากมหาวิทยาลัยส่วนใหญ่ไม่แน่ใจในตัวชี้วัดของ สกอ. เพราะเห็นว่าไม่สามารถประเมินคุณภาพที่สอดคล้องกับธรรมชาติของมหาวิทยาลัยได้ นอกจากนี้ ยังมี  ศ.ดร.ธีรวุฒิ บุณยโสภณ อธิการบดีมหาวิทยาลัยเทคโนโลยีพระจอมเกล้าพระนครเหนือ ซึ่งออกมากล่าวถึงการคิดคะแนนที่ผิดพลาดของการจัดอันดับ และเรียกร้องให้ สกอ. ออกมายอมรับความผิดพลาดของการจัดอันดับครั้งนี้
นอกจากนี้ยังถูกแย้งว่าการจัดอันดับมุ่งเน้นไปที่คณะการเรียนการสอนทางวิทยาศาสตร์โดยเฉพาะอย่างยิ่งคณะแพทยศาสตร์ มีผู้ให้ข้อสังเกตว่ามหาวิทยาลัยที่มีชื่อเสียง เช่น สถาบันเทคโนโลยีพระจอมเกล้าเจ้าคุณทหารลาดกระบัง และ มหาวิทยาลัยเกษตรศาสตร์ ได้รับการจัดอันดับที่ต่ำกว่ามหาวิทยาลัยที่มีชื่อเสียงน้อยกว่าเนื่องจากไม่มีคณะแพทยศาสตร์[ต้องการอ้างอิง] ซึ่งมักมีโรงพยาบาลในสังกัดและทำให้ได้รับเงินประมาณแผ่นดินที่สูง ทั้งที่อาจจะไม่เกี่ยวกับการเรียนการสอนโดยตรง แต่เป็นบริการสังคมซึ่งเป็นอีกหนึ่งพันธกิจของมหาวิทยาลัย จึงไม่น่าแปลกใจที่มหาวิทยาลัยมหิดลซึ่งเน้นทางด้านสาธารณสุขศาสตร์จะได้รับการจัดอันดับเป็นที่หนึ่ง ทั้งๆ ที่คณะวิชาด้านอื่นๆ อาจไม่เป็นที่รู้จักของสังคมนัก[ต้องการอ้างอิง] มหาวิทยาลัยที่เน้นผลิตบัณฑิตทางด้านสังคมศาสตร์ เช่น มหาวิทยาลัยธรรมศาสตร์ จึงปฏิเสธที่จะเข้าร่วมการจัดอันดับตั้งแต่ต้น เพราะศาสตร์และผลงานวิจัยไม่เอื้อให้ได้รับคะแนนประเมินสูง ทั้งๆ ที่บัณฑิตทางสายสังคมศาสตร์กลับเป็นที่ต้องการของตลาดแรงงานและได้รับค่าจ้างแรงงานที่ดีกว่า ตลอดจนนักเรียนระดับมัธยมศึกษาตอนปลายก็ให้ความสนใจในจำนวนสูงมากกว่าคณะทางสายวิทยาศาสตร์ของมหาวิทยาลัยชื่อดัง เช่น มหิดล เกษตรศาสตร์ หลายร้อยเท่าตัว [ต้องการอ้างอิง]
ส่วนข้อดีของการจัดอันดับมหาวิทยาลัยนั้น น่าจะอยู่ที่เป็นการกระตุ้นให้มหาวิทยาลัยได้พิจารณาตนเอง และพัฒนามหาวิทยาลัยให้เป็นที่ยอมรับได้ในระดับนานาชาติ
ดูเพิ่ม

อันดับสถาบันอุดมศึกษาในประเทศไทย
การจัดอันดับสถาบันอุดมศึกษา‎
อก แท็ก-ย็อน

| อก แท็ก-ย็อน |
| --- | --- |
แท็กย็อนในเดือนปรกฎาคม ค.ศ. 2023
เกิด:  (1988-12-27) 27 ธันวาคม ค.ศ. 1988 (35 ปี) โซล เกาหลีใต้
การศึกษา: มหาวิทยาลัยดันกุก (BS) Korea University Graduate School of International Studies (MS)
อาชีพ: Rapper singer songwriter actor entrepreneur
ปีปฏิบัติงาน: 2008–ปัจจุบัน
ตัวแทน: 51K (เกาหลีใต้) WME (สหรัฐ)
อาชีพทางดนตรี
รู้จักในชื่อ: TY
แนวเพลง: ฮิปฮอป เคป็อป อิเล็กทรอนิกส์ อาร์แอนด์บี
ค่ายเพลง: 51K เจวายพี
สมาชิกของ: ทูพีเอ็ม
อดีตสมาชิก:  เจวายพีเนชัน  วันเดย์ 

เว็บไซต์: 2pm.jype.com
 นักดนตรี

ชื่อเกาหลี
ฮันกึล: 옥택연
ฮันจา: 玉澤演
อาร์อาร์: Ok Taek-yeon 
เอ็มอาร์: Ok T'aegyŏn 
 
ลายมือชื่อ

อก แท็ก-ย็อน (เกาหลี: 옥택연; อักษรโรมัน: Ok Taec-yeon; เกิด 27 ธันวาคม ค.ศ. 1988) เป็นที่รู้จักในชื่อ แท็กย็อน เป็นแร็ปเปอร์ นักร้อง นักแต่งเพลง นักแสดง และผู้ประกอบการชาวเกาหลีใต้ เขาเป็นแร็ปเปอร์ของบอยแบนด์เกาหลีใต้ทูพีเอ็ม
ประวัติ

แท็ก-ย็อน เกิดเมื่อวันที่ 27 ธันวาคม พ.ศ. 2531 ที่โซล ประเทศเกาหลีใต้ และย้ายไปอยู่ปูซาน จากนั้นย้ายไปอยู่เมืองบอสตันและเมืองเบดฟอร์ด รัฐแมสซาชูเซตส์ สหรัฐอเมริกา ตามลำดับ จึงสามารถพูดได้ทั้งภาษาเกาหลีและอังกฤษ ทำให้กลายเป็นล่ามให้กับนิชคุณเพื่อนร่วมวงและแจบอมอดีตเพื่อนร่วมวงที่ไม่สามารถพูดเกาหลีได้ในช่วงแรก นับถือศาสนาคริสต์ เป็นนักแสดง นักร้อง นายแบบ พิธีกร   จบการศึกษาระดับปริญญาตรีจากคณะบริหาร มหาวิทยาลัยดันกุก และจบปริญญาโทที่มหาวิทยาลัยโคเรีย หรือมหาวิทยาลัยเกาหลี (Korea University) สาขาบริหารธุรกิจระหว่างประเทศ หลักสูตรนานาชาติ
เขาเข้าวงการโดยการเข้าประกวดเพื่อเป็นนายแบบในรายการ Superstar Survival ที่นครนิวยอร์ก ซึ่งเป็นรายการออดิชั่นของบริษัทเจวายพี แต่ก็ตกรอบสุดท้ายเป็นคนแรก อย่างไรก็ดี เขาถูกเรียกตัวเข้ามาฝึกหัดที่บริษัท นอกจากนี้ในการออดิชั่นครั้งนั้นมีเพื่อนร่วมวงอีกสองคนทำการแข่งขันด้วยคือ จุนโฮและชานซอง
เขาได้ทำหน้าที่พิธีกรในงานโอลิมปิกฤดูหนาว 2018 และพาราลิมปิค และวิ่งคบเพลิงพาราลิมปิค และเป็นมัคคุเทศน์พิเศษ ที่ Culture ICT Pavillion ซึ่งเป็นส่วนหนึ่งของโอลิมปิคฤดูหนาวซึ่งเกาหลีใต้เป็นเจ้าภาพ
ผลงาน > ผลงานเพลง

ปี 2008, ก.ย. อัลบัม HOTTEST TIME OF THE DAY
ปี 2009, เม.ย. อัลบัม 2:00 PM TIME FOR CHANGE
ปี 2009, พ.ย. อัลบัม THE FIRST ALBUM 1:59 PM
ปี 2010, เม.ย. อัลบัม DON'T STOP CAN'T STOP
ปี 2010, ต.ค. อัลบัม STILL 2:00PM
ปี 2011 อัลบัม HANDS UP
ปี 2013 อัลบัม GROWN
ปี 2014 อัลบัม GO CRAZY!
ปี 2015 อัลบัม No.5
ปี 2016 อัลบัม Gentlemen's Game
ปี 2016 อัลบั้ม Winter (solo ที่ญี่ปุ่น)
ปี 2021 อัลบัม MUST (กับ2pm)
อื่น ๆ
ปี 2009 ร่วมร้องกับ Baek Ji Young "내 귀에 캔디" (My Ear's Candy)
ปี 2009 ร่วมร้องกับ Bada ในอัลบัมที่สี่ของเธอในเพลง "Yes I'm In Love"
ผลงาน > โฆษณา

Pre-Debut Snickers
ปี 2009 ข้าวเกรียบฮานามิ (ร่วมกับสมาชิกทูพีเอ็ม)
ปี 2009 Market O Real Brownie (ร่วมกับสมาชิกทูพีเอ็ม)
ปี 2009 Samsung Corby (ร่วมกับสมาชิกทูพีเอ็ม)
ปี 2009 Paris Baguette (ร่วมกับสมาชิกทูพีเอ็ม)
ปี 2010 SPRIS (ร่วมกับสมาชิกทูพีเอ็ม)
ปี 2010 OPPO Mobile Phone (ร่วมกับสมาชิกทูพีเอ็ม)
ปี 2010 Cass Beer (ร่วมกับสมาชิกทูพีเอ็ม ยกเว้นจุน-โฮ และชัน-ซ็องเพราะอายุไม่ถึง)
ปี 2010 CocaCola Mini (ร่วมกับสมาชิกทูพีเอ็ม)
ปี 2010 DK
ปี 2010 Caribbean Bay (ร่วมกับสมาชิกนิชคุณ ชัน-ซ็อง)
ปี 2010 Cass beer (ร่วมกับทูพีเอ็ม ถ่ายครบทั้ง 6 คน)
ปี 2010 CJONE Credit card
ปี 2010 ข้าวเกรียบฮานามิ (ร่วมกับสมาชิกทูพีเอ็ม)
ปี 2011 Eversense Cologne (ร่วมกับสมาชิกทูพีเอ็ม)
ปี 2013 สาหร่ายเถ้าแก่น้อย (ร่วมกับสมาชิกทูพีเอ็ม)
ปี 2015 HEARTBEAT (ร่วมกับสมาชิกทูพีเอ็ม)
ผลงาน > รายการโทรทัศน์

ปี 2006 รายการ Super Star Survival ทางช่อง SBS
XTM (Best Contest I)
ปี 2008 รายการ Idol Show ฤดูกาลที่ 3 ทางช่อง MBC
ปี 2009 รายการ Mnet Scandal ทางช่อง Mnet
ปี 2009 รายการ Wild Bunny ทางช่อง Mnet
ปี 2009 พิธีกร รายการ INKIGAYO (ร่วมกับอู-ย็อง ทูพีเอ็ม) ทางช่อง SBS
ปี 2010 รายการ Family Outing ฤดูกาลที่ 2 ทางช่อง SBS
ปี 2011 รายการ 2PM show
ปี 2013 รายการ We got married Global with GuiGui (from Taiwan)
ปี 2014 รายการ Three Meals a Day ฤดูกาลที่ 1 ทางช่อง tvN
ปี 2015 รายการ Three Meals a Day ฤดูกาลที่ 2 ทางช่อง tvN
ปี 2015 รายการ Road for Hope ช่อง KBS (แทคยอนไป Bolivia)
ปี 2017 รายการ 2PM wild beat (2PM พาเที่ยวออสเตรเลีย) ช่อง Kstar
ปี 2017 รายการ How100 ช่อง Olive (แทคยอนพาเที่ยวแกรนแคนยอน ด้วยเงิน 1 ล้านวอน)
ปี 2017 รายการ battle trip ep 37 กับ คิมกวางยู ทางช่อง KBS ตอน good morning Vietnam
รายการ รันนิ่งแมน ep 40 (กับนิชคุณ) ep 150 (กับชานซอง) ep 234-235 ep 256 (กับ2PM member)
ผลงาน > ละคร

| ปีพ> ศ. | เรื่อง | รับบทเป็น | ช่อง |
| --- | --- | --- | --- |
| 2553 | Cinderella's sister | ฮัน จ็อง-อู | KBS2 |
| 2554 | Dream High | จิน กุก / ฮย็อน ชี-ฮย็อก | KBS2 |
| 2556 | Who Are You | ชา ก็อน-อู | TvN |
| 2556 | marriage blue | วูชอล | ภาพยนตร์ |
| 2557 | Wonderful days | คัง ดง-ฮี | KBS |
| 2558 | Assembly | คิม คยู-ฮวัน | KBS |
| 2559 | Let's Fight Ghost | ปาร์ค บงพัล | TVN |
| 2559 | Touching You | โดจินอู | web drama |
| 2559 | seven first kiss |  | web drama |
| 2560 | Save Me | ซังฮวาน | OCN |
| 2560 | House of the Disappeared |  | ภาพยนตร์ |
| 2563 | เกมพลิกชะตา ล่าฝ่ามรณะ | แท-พย็อง | เอ็มบีซีทีวี |
| 2564 | Vincenzo | จัง จุน-วู | Netflix |
| 2564 | ‘Royal Secret Agent and Jo Yi | ราอีออน | tvn |
ภาพลักษณ์

ได้รับการจัดอันดับอยู่ที่ 73 จาก Super 100 My Boy Friend
ได้รับการจัดอันดับอยู่ที่ 53 จาก Super 100 Pop Idols 2009
แหล่งข้อมูลอื่น

อก แท็ก-ย็อน ที่อินเทอร์เน็ตมูวีเดตาเบส
อก แท็ก-ย็อน ที่ฮันซีเนมา
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  เกาหลี 
ศิลปิน:  มิวสิกเบรนซ์